ओसामा पर पाक संसद में सफाई देंगे गिलानी  
ओसामा पर अमेरिकी हमले के बारे में पाक प्रधानमंत्री यूसुफ रज़ा गिलानी पाक संसद में बयान देंगे। इस हमले को लेकर कई सवाल खड़े हो गए हैं।
ओसामा पर अमेरिकी हमले के बारे में पाकिस्तानी प्रधानमंत्री यूसुफ रज़ा गिलानी पाक संसद में बयान देंगे। राष्ट्रपति आसिफ अली जरदारी और सेना प्रमुख जनरल अशफाक परवेज़ कयानी से गिलानी की मुलाकात के बाद यह बात कही गई। इस हमले को लेकर पाकिस्तान की भूमिका पर कई सवाल खड़े हो गए हैं। सबसे बड़ा सवाल यही है कि क्या ओसामा की मौजूदगी की पाकिस्तान को जानकारी थी हालांकि ऑपरेशन के बारे में पाकिस्तान की सरकार पहले ही कह चुकी है कि उसे अमेरिका ने कोई जानकारी नहीं दी। अब प्रधानमंत्री बयान देकर देश को भरोसे में लेने की कोशिश करेंगे। ओसामा के मारे जाने के बाद तीनों नेताओं की ये पहली बैठक रही।